google/wiki40b huggingface dataset:
Brožúra

Brožúra alebo pamflet je papierová forma reklamy. Brožúry môžu propagovať miesta, udalosti, hotely, produkty, služby, atď. Sú väčšinou stručné po jazykovej stránke a využívajú pútavý dizajn. Direct-mail a obchodné prezentácie sú zvyčajné spôsoby distribúcie brožúr oboznamujúcich s produktom alebo službou. V hoteloch a na iných miestach, kde je vysoká frekvencia pohybu turistov, brožúry visiace alebo vystavené v stojanoch vyzývajú k návšteve zábavných parkov, podnikov, alebo iných zaujímavých miest. Dva najčastejšie používané štýly brožúr sú jednoduchý list a malá knižka.
Najpoužívanejšie jednolistové brožúry sú známe ako dvojzložkové (jediný list, potlačený na obidvoch stranách a zložený na dve polovice) a trojzložkové (to isté, ale zložené na tretiny). Dvojzložkové brožúry ponúkajú štyri plochy (panely), trojzložkové šesť. Sú možné aj ďalšie spôsoby preloženia: harmonika, “Z-preloženie”, “C-preloženie”, atď. Veľké listy, ako tie s detailnými mapami alebo rozkladacími fotografiami sú preložené na štyri, päť alebo šesť panelov.
Brožúry sú tlačené použitím štvorfarebného procesu na hrubší lesklý papier, ponúkajúci dojem kvality. V porovnaní s letákom alebo plagátom používajú brožúry vysokokvalitný papier, viac farieb a sú preložené.
Kláštor Moissac

Kláštor Moissac (franc. Abbaye Saint-Pierre de Moissac) je benediktínsky kláštor vo francúzskej obci Moissac v departemente Tarn-et-Garonne.
Kláštor bol založený v 7. storočí. V 10. storočí bolo opátstvo pod patronátom grófov z Toulouse. Tí vyberali z radov príslušníkov svojho rodu svetských opátov, ktorým išlo skôr o momentálnu moc a majetok, než o rozvoj opátstva po všetkých stránkach, preto sa za ich vlády dostal kláštor do úpadku. V roku 1047 sa miestni rehoľníci pripojili k opátstvu v Cluny a jeho benediktínskej reholi. V 12. storočí bol Moissac za podpory miestnych vládcov najvýznamnejším kláštorným centrom juhozápadného Francúzska.
Opátstvo je pozoruhodnou zmesou románskej a gotickej architektúry. Medzi majstrovské sochárske diela stredoveku patrí tympanón južného portálu.
Drienický potok

Prameň

Pramení v pohorí Čergov na juhojuhozápadnom svahu Lysej (1 067,9 m n. m.) v nadmorskej výške približne 920 m n. m.

Smer toku

V pramennej oblasti tečie na krátkom úseku na západ, potom sa stáča a ďalej pokračuje viac-menej severojužným smerom. Na dolnom toku, za obcou Drienica, sa oblúkom stáča na západojuhozápad.

Ústie

V Šarišskom podolí na území mesta Sabinov sa v nadmorskej výške 319,7 m n. m. vlieva do Torysy.
Austrálsky hodvábny teriér

Vzhľad

Austrálsky hodvábny teriér je kompaktný, dobre stavaný pes dosahujúci v kohútiku výšku 23 cm. Dĺžka tela by mala byť primeraná k jeho výške. Vyznačuje sa jemnou, hladkou, lesklou a hodvábnou srsťou. Sfarbenie má byť modré s trieslovou alebo sivomodré s trieslovou, pričom sa uprednostňujú sýtejšie farby. Austrálsky hodvábny teriér má malé, do písmena V formované uši, ktoré nosí vzpriamené. Šteniatka sa rodia čierne.

Temperament

Austrálsky hodvábny teriér má typický teriérsky temperament. Je ostrý strážca, dynamický a sebavedomý.

Pôvod

Toto plemeno bolo vyšľachtené v 19. storočí v Austrálii krížením jorkšírskeho teriéra a austrálskeho teriéra.
Ferdinand Lehotský

Životopis

Absolvoval Vyššiu priemyselnú školu v Banskej Bystrici. Vojenský, neskôr civilný pilot. Tanečník a herec v niektorých pražských divadlách. Člen činohry SND roku 1941-1956, od roku 1957 Novej scény v Bratislave.
Slovenské stredohorie

Vymedzenie

Oblasť na severe a severozápade hraničí s Fatransko-tatranskou oblasťou, na východe so Slovenským rudohorím a Juhoslovenskou kotlinou a Panónskou panvou na juhu a juhozápade.
Josef Matěj Navrátil

Životopis

Navrátil sa vyučil u otca za izbového maliara a po ďalšom štúdiu na pražskej Akadémii sa stal maliarom-dekoratérom, a ďalej sa vzdelával, aj na početných cestách do zahraničia, zvlášť do Švajčiarska. Jeho nástenné maľby z tohoto raného obdobia zdobia dodnes rôzne objekty v Prahe (vrátane Pražského hradu) a zámky v Liběchove, Ploskoviciach, Zákupoch, Jirnách (s jeho známou Alpskou izbou) a inde.
Jeho sláva rástla a v roku 1850 sa stal predsedom Jednoty výtvarných umelcov. O jedenásť rokov neskôr ale musel svoju aktívnu maliarsku dráhu zanechať, pretože čiastočne ochrnul na následky záchvatu mŕtvice. Zvyšok života prežil v chudobe.
Prvá súborná výstava jeho diela sa uskutočnila až posmrtne v roku 1909 v pražskom Rudolfine.

Dielo

Navrátil bol vynikajúci krajinkár, ale najviac sa do povedomia verejnosti zapísal svojimi zátišiami, figurálnymi maľbami a ich skicami. V jeho obrazoch dochádza k miešaniu najrôznejších štýlov, v skicách s dostává až na pokraj impresionizmu. Galéria
Flines-lez-Raches

Poloha

Obec má rozlohu 19,22 km². Najvyšší bod je položený 40 m n. m. a najnižší bod 15 m n. m.

Obyvateľstvo

Počet obyvateľov obce je 5 433 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Talpijotský hrob

Talpijotský hrob je hrob vytesaný v skale, objavený v roku 1980 v štvrti Talpijot Mizrach, päť kilometrov južne od jeruzalemského Starého Mesta. Obsahoval desať osuárií (pohrebných schránok na kosti), šesť z nich označených nápismi, z ktorých jeden bol rozlúštený ako "Ježiš, Jozefov syn", hoci o správnosti tohto výkladu sa vedú spory. V hrobe sa našli rôzne ľudské pozostatky a rytiny.
Talpijotský nález bol prvýkrát publikovaný v roku 1994 v "Katalógu židovských osuárií v zbierkach štátu Izrael" pod číslami 701-709, a prvýkrát sa o ňom diskutovalo v britských médiách v marci a apríli 1996. Neskôr v tom istom roku vyšiel o ňom článok v 29. zväzku Atiquot, časopisu Izraelského pamiatkového úradu. V roku 2007 nakrútil kanadský dokumentarista James Cameron a investigatívny novinár Simcha Jacobovici kontroverzný dokumentárny film Stratený Ježišov hrob a Jacobovici spolu s Jamesom Pellegrinom vydali knihu Hrob Ježišovej rodiny, kde nálezy predkladajú ako dôkaz, že v tomto hrobe bol pochovaný Ježiš Nazaretský a niektoré ďalšie postavy z Nového zákona. Toto tvrdenie však mnohí archeológovia a teológovia popierajú, rovnako ako jazykovedci a biblisti.
Halštatská doba

Halštatská doba (lingvisticky nevhodne: doba halštatská) je názov starej železnej doby (najmä) v širokej strednej Európe. Na Slovensku trvala od 850/800/750/700 pred Kr. do 450/400 pred Kr.
Pomenovaná je podľa halštatskej kultúry, ktorá ovplyvnila vtedy aj okolité kultúry, ale pojem halštatská doba je širší ako pojem halštatská kultúra, pretože zahŕňa aj iné kultúry.
Parita (kontrolný súčet)

Parita je jednoduchý kontrolný súčet určený pre ochranu integrity jedného dátového slova (obvykle 8-bitov, t. j. 1 byte).
Parita je obvykle jeden bit, ktorý sa pripája k dátovému slovu, a vyjadruje, či je počet logických jednotiek v dátovom slove párny alebo nepárny. Existujú dva rôzne druhy parity: párna parita a nepárna parita. Párny paritný bit je nastavený na log.1, ak je počet jednotiek v dátovom slove nepárny (aj keď je to trocha neintuitívne - dôvodom je, že takýmto postupom sa dosiahne stav, keď je v slove spolu s paritným bitom vždy párny počet log.1). Nepárny paritný bit je logickou inverziou párneho paritného bitu.
Na paritu sa dá hľadieť ako na vzájomný XOR všetkých bitov v slove, alebo ako na súčet všetkých bitov v slove (modulo 2). Párna parita sa dá vyjadriť aj ako CRC generovaný polynómom x+1.
Parita je obvykle generovaná v integrovaných obvodoch pre prenos dát a v mikroprocesoroch a mikrokontroléroch hardvérovou sústavou hradiel XOR - pozri Generátor parity.
Winamp

História

V roku 1996 začali programátori Justin Frankel a Dmitry Boldyrev tvoriť hudobný prehrávač pre systém Windows 95 / Windows NT 4.0, ktorý by prekonal všetkých súperov a priniesol zjednocujúcu platformu pre hudobný formát MP3. Za krátko ich program dostal názov WinAmp a stal sa hlavným produktom čerstvo založenej firmy Nullsoft. Minimalistický WinAMP 0.20a bol uvedený ako freeware dňa 21. apríla 1997.

Ukončenie a Radionomy

Spoločnosť AOL, ktorá Winamp v roku 1999 kúpila, oznámila, že od 20. decembra 2013 sa končí jeho vývoj (posledná verzia 5.66 vyšla 21. novembra 2013), rovnako koncom roka 2013 končí aj web Winamp.com. Inštalačné súbory a prehrávač budú fungovať naďalej.Napriek oznámeniu AOL, Winamp napokon nebol vypnutý, ale 14. januára 2014 ho predala spoločnosti Radionomy so sídlom v Bruseli, ktorá prevádzkuje rovnomennú službu agregátora internetových rádií.

Podpora formátov

Winamp podporuje prehrávanie hudby vo formátoch MP3, MIDI MOD, MPEG-1 audio layer 1 a 2, AAC, M4A, FLAC, WAV a WMA. Winamp bol jedným z prvých bežných hudobných prehrávačov Windowsu, ktoré podporovali prehávanie súborov Ogg Vorbis. Takisto podporuje prehávanie záznamu bez medzier pre súbory MP3 a AAC, a ReplayGain pre nastavenie úrovne hlasitosti skladieb. U kompaktných diskov podporuje prehrávanie a import hudby z audio CD, voliteľne s CD-Textom a napaľovaním hudby na CD. Pre MPEG video, AVI a ďalšie nepodporované formáty videa používa Winamp na prehrávanie aplikáciu DirectShow API, ktorá dovoľuje prehrávanie väčšiny video formátov podporovaných Windows Media Playerom. Tiež je podporovaný priestorový zvuk 5.1, ak to formáty a dekódery dovoľujú.
BMW M5

Motory

Európska verzia (M88/3) je radový šesťvalec s objemom 3.5L (3 453 cm³), jeho výkon je 286 koní (čo je 210 kW) pri 6500 otáčkach za minútu a točivý moment je 340 Nm pri 4500 otáčkach za minútu. Motor pracuje pri kompresnom pomere 10.5:1, čo je vyšší údaj než u menej výkonnej americkej verzie. Motor využíva rozvody DOHC (teda štyri ventily na jeden valec) a mechanické vstrekovanie Kugelfischer Fuel Injection (niekedy označované aj ako KFI alebo KFi, neskôr zovšeobecnený názov podľa nového výrobcu – Bosch Fuel Injection).
Severoamerická verzia (S38 B35) – tento motor bol predávaný v M5-kách v USA a Kanade, od európskej sa líšil len v menšom kompresnom pomere – 9.8:1, čo malo za následok samozrejme nižší výkon – 260 koní (teda 191 kW) pri takmer rovnakom rozsahu otáčok. Krútiaci moment pri americkej verzií je približne 320 Nm. Americká verzia modelu M5, mala okrem toho katalyzátor už pri prvých modeloch (pri európskej pribudol až v neskoršej výrobe). Verzie boli odlišné pre rozdielne emisné zákony v Európe a Severnej Amerike.
AS Cittadella

História

Cittadella je pomerne nový klub. Vznikol až v roku 1973. Prvé roky svojej existencie strávila Cittadella v regionálnych súťažiach. Do Serie C2, teda štvrtej ligy, postúpil klub v roku 1989. O deväť rokov postúpila do Serie C1. V roku 2000 už Cittadella hrala Sériu B. Vydržala tam však iba dve sezóny. Do druhej ligy sa vrátila v roku 2008.
Parížsky močiar

Základné informácie

Parížsky močiar bol umelo vytvorený. Tvoria ho rozsiahle močiare so zárastmi trste obyčajnej (Phragmites australis), tečúce vody, mokré lúky a umelá nádrž v povodí rieky Paríž. Toto močiarne územie s rozlohou 184 hektára sa rozprestiera na juhozápadne Slovenska v juhovýchodnej časti Podunajskej nížiny a Hronskej pahorkatiny v nadmorskej výške 120-125 m n. m.. Je zaradený do katastrálneho územia obcí Gbelce, Nová Vieska a Strekov v okrese Nové Zámky.

Flóra

Súvislý vegetačný pokryv vytvára porastami trsť obyčajná (Phragmites australis) a tak zaraďuje Parížsky močiar medzi najrozsiahlejší biotop trstiny na Slovensku.
Karol Heiller

Život

Absolvoval gymnázium v Bratislave, následne vyštudoval teológiu a filozofiu v Trnave. V roku 1834 bol vysvätený. V roku 1849 sa stal kapitulným kanonikom a mestským farárom. Pôsobil aj ako dočasný školský inšpektor. Bol iniciátor rozsiahleho reštaurovania Katedrály svätého Martina v druhej polovici 19. storočia. Vydal niekoľko zväzkov kázní. V roku 1880 bol menovaný za titulárneho biskupa budvanského (buduanensis). Je pochovaný na Ondrejskom cintoríne.
Sven Nykvist

Dielo

Bol hlavným kameramanom vo viac ako dvadsiatich Bergmanovych filmoch (napríklad Prameň panny, Mlčanie, Persona, Hodina vlka, Hanba, Náruživosť, Šepoty a výkriky, Scény z manželského života, Fanny a Alexander) a v žánrovo blízkej Tarkovského Obeti.
Režíroval päť filmov, z ktorých najznámejší je Oxen. Sporadicky hral zriedkavo vo vedľajších úlohách.
Železničná stanica Východná

Doprava

V stanici zastavujú iba osobné vlaky, ale počas folklórneho festivalu v roku 2017 aj rýchliky a EN. Na stanici nie je možný nákup lístkov ZSSK.

Modernizácia

Podľa správ z roku 2015 sa má modernizácia trate 180 mezi Liptovským Mikulášom a Popradom rozdeliť na päť etáp: Poprad – Lučivná, Lučivná – Štrba, Štrba – Východná, Východná – Liptovský Hrádok a Liptovský Hrádok – Paludza.
Northrop P-61 Black Widow

Vznik a vývoj

Európske vojnové skúsenosti potvrdili, že bol podcenený boj proti nočným bombardérom protivníka. Aj keď existovali radary použiteľné na palubách lietadiel, výkonne jednomiestne stíhačky ho niesť nemohli. Jednak bolo zariadenie dosť ťažké, jednak bolo potreba niesť ešte operátora, ktorý by stíhačku navádzal. Vývoj u firmy Northrop začal v roku 1940, prvé stroje boli objednané už pred vzletom prototypu v roku 1942. Čierno natreté lietadlo (odtiaľ názov Čierna vdova) niesol v trupovej gondole trojčlennú posádku, v predku radar, v spodnej časti kanónovú výzbroj. Na chrbte gondoly bola umiestnená otočná diaľkovo ovládaná veža so štyrmi guľometmi kalibru 12,7 mm. Stroj bol vydarený, ale prejavili sa problémy s otočnou vežou. Preto prvé výrobné série (prvá výrobná séria P-61A bola taktiež s otočnou vežou, lietadlá neskorších blokov P-61A boli bez otočnej veže) boli bez veže a lietadlo malo len dvojčlennú posádku. Od verzie P-61B sa strelecká veža vrátila, problémy s aerodynamikou boli odstránené. V neveľkom počte vyrábané lietadlo dosahovalo rýchlosť až 692 km/h, čo bolo viac, ako u väčšiny jednomiestnych stíhačiek. Celkom bolo vyrobených 742 lietadiel.

Bojové použitie

Prvé lietadlá Northrop P-61 Black Widow sa objavili na jar roku 1944 na letiskách vo Veľkej Británii a na ostrovoch v Tichomorí. Stroje úspešne bojovali v druhej svetovej vojne, v USA slúžili ešte aj po vojne.
Pont-de-Metz

Poloha

Obec má rozlohu 7,69 km². Najvyšší bod je položený 85 m n. m. a najnižší bod 22 m n. m.

Obyvateľstvo

Počet obyvateľov obce je 2 073 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dištrikt Brčko

Dištrikt Brčko je samosprávna územná jednotka štátu Bosna a Hercegovina. Názov má podľa hlavného mesta Brčko.

Správa

Dištrikt spravujú spoločne obidve republiky štátu Bosna a Hercegovina a dištrikt je formálne územnou súčasťou aj Republiky srbskej aj Federácie Bosny a Hercegoviny.
Charlas

Poloha

Obec má rozlohu 11,32 km². Najvyšší bod je položený 447 m n. m. a najnižší bod 267 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prechodný prvok

Fyzikálne vlastnosti

Všetky prechodné prvky sú pri izbovej teplote tuhé látky s výnimkou ortuti ( tá tuhne pri -38,83 °C ), ktoré dobre vedú elektrický prúd a teplo. Ich povrch má kovový lesk, často býva matný z dôvodu pokrytia povrchu vrstvičkou oxidov. Prechodné prvky majú vo všeobecnosti vysokú pevnosť v ťahu, hustotu, teplotu topenia a teplotu varu. Vysoké hodnoty týchto vlastností sú podmienené stabilitou kovovej väzby prechodných prvkov, pričom platí zásada, že čím väčší je počet nespárených elektrónov vo valenčnej vrstve príslušného prvku, tým je stabilita kovovej väzby vyššia. Preto prvky, ktoré sa nachádzajú v strede prechodných radov majú najvyšší počet nespárených elektrónov a tým aj vysoké teploty topenia a varu, vysoké hustoty a pod. Naproti tomu zinok, ortuť a kadmium, kde sú d-orbitály úplne zaplnené (tým pádom aj spárované), majú teploty topenia nižšie, ortuť je dokonca za izbovej teploty kvapalná.

Chemické vlastnosti

Chemické vlastnosti prechodných prvkov sa nedajú zovšeobecňovať, nakoľko ich reaktivita závisí od viacerých faktorov, ako stabilita produktov, rýchlosť reakcie, hodnota E° atď. Pre prechodné prvky je však charakteristické vytváranie rôzne sfarbených zlúčenín v rôznych oxidačných číslach, ako aj častá tvorba koordinačných zlúčenín.
Zlúčeniny prechodných prvkov sa môžu vyskytovať v oxidačných číslach od -I až do VIII. Stabilita nízkych oxidačných stupňov je podmienená takou elektrónovou štruktúrou prvku, ktorá umožňuje byť nielen akceptorom elektrónového páru ligandu, ale zároveň aj jeho donorom do prázdneho protiväzbového π-orbitálu. Takmto π-akceptorom je napr. molekula CO, kyanidový anión CN⁻ a. i. Na stabilizovanie vysokého oxidačného stupňa je potrebný atóm s vysokou elektronegativitou ako kyslík a fluór, ktorý dokáže vytvárať polárne väzby, čo vedie k zníženiu elektrónovej hustoty v oblasti atómu príslušného prechodného prvku.
Farebnosť zlúčenín súvisí s neúplne obsadenými d-orbitálmi prechodných prvkov v zlúčenine, ako aj s elektrónovou štruktúrou ostatných atómov. Pekným príkladom sú zlúčeniny mangánu, ktoré v závislosti od oxidačného stupňa mangánu nadobúdajú farby od purpurovej (manganistany) cez zelenú (mangánany), čiernu (oxid manganičitý), fialovú (manganité soli) až po ružovú (mangánaté soli).
Vo vodných roztokoch je reakcia prechodného prvku podmienená hodnotou E°. Kovy s hodnotou E° > 0 nereagujú s kyselinami a nazývajú sa aj ušľachtilé kovy. Patria sem prvky z pravej strany tabuľky, ako zlato, striebro, meď a platinové kovy. Prvky s E° < 0 reagujú s kyselinami za vzniku vodíka, no aj tu sa dajú nájsť výnimky (napr. mangán napriek hodnote Mn²⁺|Mn; E° = −1,18 V s kyselinami reaguje len veľmi pomaly).
Reakčnú rýchlosť ovplyvňuje spôsob mechanického spracovania prechodných prvkov, ako aj kompaktnosť ich povrchu. Nikel alebo chróm s vysoko vylešteným povrchom sú chemicky stále, čo sa využíva v praxi. No niklový prášok je na vzduchu samozápalný a s kyselinami reaguje búrlivo.
Guise (obec)

Poloha

Obec má rozlohu 16,13 km². Najvyšší bod je položený 157 m n. m. a najnižší bod 91 m n. m.

Obyvateľstvo

Počet obyvateľov obce je 5 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Breuvannes-en-Bassigny

Poloha

Obec má rozlohu 48,55 km². Najvyšší bod je položený 447 m n. m. a najnižší bod 314 m n. m.

Obyvateľstvo

Počet obyvateľov obce je 716 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Číčov

Príroda

Bociany hniezdia v obci dlhšie pri škole. V roku 2015 mali 4 mláďatá.

História

V obci je rímskokatolícky kostol Panny Márie Nanebovzatej z roku 1660.
Tanagra (mytológia)

Tanagra (starogr. Τάναγρα – Tanagra) je v gréckej mytológii dcéra vládcu vetrov Aiola, alebo podľa inej verzie riečneho boha Asópa.
Jej meno zaznie len u antického autora Pausania a to v súvislosti s mýtickým založením boiótskeho mesta Tanagry. Podľa Pausania sa Tanagra stala manželkou Poimandra z Boiótie, ktorý po nej pomenoval novozaložené mesto.
Eps

Poloha

Obec má rozlohu 6,87 km². Najvyšší bod je položený 155 m n. m. a najnižší bod 59 m n. m.

Obyvateľstvo

Počet obyvateľov obce je 257 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gourville

Poloha

Obec má rozlohu 12,92 km². Najvyšší bod je položený 155 m n. m. a najnižší bod 55 m n. m.

Obyvateľstvo

Počet obyvateľov obce je 646 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Loos (Nord)

Poloha

Obec má rozlohu 6,95 km². Najvyšší bod je položený 49 m n. m. a najnižší bod 17 m n. m.

Obyvateľstvo

Počet obyvateľov obce je 21 739 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Teddington Lock Footbridges

Teddington Lock Footbridges je dvojica lávok cez rieku Temža v Teddingtone v londýnskej časti Richmond neďaleko stavidiel Teddington Lock. Lávky boli postavené v rokoch 1887 – 1889 a stoja na mieste, kde predtým existovala kompa. Oddelené sú ostrovom Swan Ait. Lávka na západnej strane je visutá a jej výška nad Temžou je 5,58 m. Jej architektom bol George Pooley. Lávka na západnej strane je priehradová.
Prudential Tower

Prudential Tower je mrakodrap v Bostone. Má 52 poschodí a výšku 228 m (s anténou 276 m). Po dokončení v roku 1964 sa stal najvyššou budovou v USA, ktorá sa nenachádza v New Yorku. V súčasnosti je 2. najvyššou budovou mesta, vyšší je už len Hancock Place. Projekt vypracovala firma The Luckman Partnership.
Branislav Bačík

Národná rada

Branislav Bačík nebol zvolený v parlamentných voľbách v roku 2006 ako kandidát SMERu za poslanca Národnej rady Slovenskej republiky, no nastúpil ako náhradník na neuplatňovaný mandát poslanca Jozefa Bučeka od 20. júla 2006. Bol členom výboru NR SR pre verejnú správu a regionálny rozvoj.
Douchy-lès-Ayette

Poloha

Obec má rozlohu 5,5 km². Najvyšší bod je položený 147 m n. m. a najnižší bod 92 m n. m.

Obyvateľstvo

Počet obyvateľov obce je 321 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pont-l’Évêque (Oise)

Poloha

Obec má rozlohu 1,13 km². Najvyšší bod je položený 44 m n. m. a najnižší bod 36 m n. m.

Obyvateľstvo

Počet obyvateľov obce je 703 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Engerbold

Poloha

Obec má rozlohu 4,07 km². Najvyšší bod je položený 206 m n. m. a najnižší bod 98 m n. m.

Obyvateľstvo

Počet obyvateľov obce je 113 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tyrtaios zo Sparty

Tyrtaios (starogr. Τυρταιος) bol grécky lyrický (elegický) básnik v 7. storočí pred Kr.
Tyrtaios, iónsky elegický básnik zo 7. storočia ped Kr, bol možno pôvodne aténsky učiteľ (ale to je málo pravdepodobné, je tiež možné, že pochádzal z Milétu). Pred druhou messénskou vojnou (vypukla najskôr v polovici 7. stor. pred Kr.) žil v Sparte a povzbudzoval Sparťanov vojenskými piesňami v elegickom distichu, aby dobyli Messéniu, ktorá sa snažila zbaviť spartskej nadvlády. Alexandrijskí učenci na prelome 3. a 2. stor. pred Kr. rozdelili jeho básne do piatich kníh (papyrusových zvitkov). Písal pre Sparťanov a bol zakladateľom spartskej vojenskej poézie (zbásnil kódex vojenských a občianskych povinností Sparťanov). Tyrtaios zomrel okolo roku 637 pred Kr.
Z Tyrtaiovych diel sa do dnešných dní zachovalo len niekoľko fragmentov (necelých 200 veršov). V jeho elégiach sa striedal daktylsky hexameter (metrum epickej poézie) s pentametrom. Výraz elegos je možno odvodený od slova označujúceho flautu, ktorá kedysi pravdepodobne doprevádzala prednes. Dĺžka týchto zachovaných fragmentov sa značne líši. Tri z týchto elegií sa nám zachovalo na papyrusoch (dva papyrusy zo staroegyptského mesta Oxyrhynchos P. Oxy. 2824, P. Oxy. 3316 a tretí papyrus P. 11675 v Hermopolise (El-Ashmunein)) Ostatné texty sú známe z iných antických diel.
Tyrtaios, podobne ako Homér, píše o radosti víťazov a nešťastí porazených. Oslavuje hrdinskú smrť mladých bojovníkov v boji. Túto česť však, na rozdiel od Homéra, nedopraje iba bojovníkom - šľachticom, a zdôrazňuje, že môže byť dopriata každému. Udatní sú všetci občania Sparty, nie iba niektorí hrdinovia - už byť Sparťanom znamená patriť k elite. Vo svojej slávnej 9. elégii ide Tyrtaios ešte ďalej, keď píše, aby vydržali bojovať až do smrti, lebo cnosť (arété) muža nespočíva v dosiahnutých víťazstvách v zápase alebo behu, ani vo fyzickom vzhľade a sile, v literárnom talente, alebo v spoločenskom postavení, hoci by bol kráľom, ale vo vytrvalosti a zásluhách v boji.
"Zomrieť v prvých radoch je krásne, ak padne v boji

chrabrý, statočný muž, bojujúci za svoju vlasť.

Rodnú však opustiť obec a žírne domovské lány,

žobraním hľadať si chlieb najhoršie je zo všetkých bied ... "
V tomto sa ukazuje vývoj od ideálu bojovníka - hrdinu v tradičnom podaní Homéra, k ideálu viac civilnému - k ideálu občana bojujúceho bok po boku s ostatnými občanmi v slávnej gréckej falange, k ideálu uzavretej občianskej spoločnosti gréckej polis. V tomto ohľade teda Tyrtaios nie je len hovorcom Sparty, ale všetkých gréckych mestských štátov.
LG X venture

LG X venture je androidový smartfón, ktorý vyrába kórejská spoločnosť LG Electronics. Predstavený a uvedený bol v máji 2017.
Obsahuje IPS kapacitný LCD displej s uhlopriečkou 5,2 palcov s rozlíšením 1080 x 1920 bodov s bodovou hustotou 423 ppi a operačný systém Android 7.0.
Je postavený na čipovej sade Qualcomm MSM8940 Snapdragon 435 s procesorom Octa-core 1,4 GHz Cortex-A53 s grafickým procesorom Adreno 505, obsahuje 32 GB úložiska rozšíriteľného microSD kartou do 256 GB a 2 GB RAM.
Primárny fotoaparát má rozlíšenie 16 MP, sekundárny 5 MP. Batéria je neodnímateľná Li-Ion s kapacitou 4100 mAh.